en en en es en en en en en en en en en en en az en en en en en fr en en en en en en en ml en ml ml ml ml ml ml ml ml ml ml ml ml en en ml en ml nl ml en ml nl ml sv ml nl ml nl ml fr ml fr ml nl ml fr ml en ml fr ml nl ml en ml en ml en ml nl ml nl ml nl ml en ml en ml en ml en ml nl ml nl ml nl ml nl ml nl ml nb ml nl ml en ml en ml en ml nl ml en ml nl ml nl ml nl ml nl ml nl ml nl ml nl ml nl ml nl ml nl ml nl ml nl ml en ml en ml en ml nl ml nl ml nl ml fr ml nl ml nl ml en ml nl ml nl ml nl ml en ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
മലയാളക്കരിയില്‍ ചെങ്കൊടി പാറലിന് 75 ആണ്ട്
ആ ചരിത്ര സംഭവത്തിന് 75 വര്‍ഷം പൂര്‍ത്തിയാവുകയാണ്. കമ്മ്യൂണിസ്റ്റുപാര്‍ട്ടി കേരള ഘടകം രൂപം കൊണ്ടതാണ് സംഭവം. തീയതിയൊന്നും ആരും ഓര്‍ത്തുവെച്ചില്ല, രേഖപ്പെടുത്തിയുമില്ല. മഞ്ഞുപെയ്യുന്ന ഡിസംബറിലായിരുന്നുവെന്നു മാത്രമേ എല്ലാവരും പറഞ്ഞുവെച്ചുള്ളൂ. കണ്ണൂര്‍ ജില്ലയിലെ പിണറായില്‍ പാറപ്രം എന്ന ഗ്രാമത്തില്‍ കോണ്‍ഗ്രസ് സോഷ്യലിസ്റ്റ് പാര്‍ട്ടി നേതാക്കള്‍ ഒത്തുചേരുകയും കമ്മ്യൂണിസ്റ്റ് പാര്‍ട്ടിയുടെ കേരള ഘടകം രൂപംകൊള്ളുകയും ചെയ്തതിന്റെ വാര്‍ഷികത്തില്‍ ഈ വര്‍ഷവും പുതിയ കാല പോരാളികള്‍ പാറപ്രത്ത് ഒത്തുചേരും.  ഡിസംബര്‍ 31 ന് നടക്കുന്ന മഹാസമ്മേളനത്തില്‍ സിപിഐ ജനറല്‍ സെക്രട്ടറി എസ് സുധാകര്‍ റെഡി, സംസ്ഥാന സെക്രട്ടറി പന്ന്യന്‍ രവീന്ദ്രന്‍, കെഇ ഇസ്‌മെയില്‍, സിഎന്‍ ചന്ദ്രന്‍, കെ പ്രകാശ്ബാബു ഉള്‍പ്പെടെയുള്ള നേതാക്കള്‍ പങ്കെടുക്കും.
നാടിന്റെ മോചനത്തിനും കര്‍ഷകരുടെയും തൊഴിലാളികളുടെയും ജീവിത സാഹചര്യങ്ങള്‍ മെച്ചപ്പെടുത്താനും കമ്മ്യൂണിസം മാത്രമാണ് പോംവഴിയെന്ന കൃത്യമായ കാഴ്ചപ്പാടിന്റെ അടിസ്ഥാനത്തിലാണ് എഴുപത്തഞ്ച് വര്‍ഷം മുന്‍പ് കമ്മ്യൂണിസ്റ്റ് പാര്‍ട്ടിയുടെ കേരളഘടകം പിണറായില്‍ പാറപ്രത്തു രൂപീകൃതമായത്. ഈ കാഴ്ചപ്പാട് പൂര്‍ണ്ണമായും ശരിയായിരുന്നുവെന്ന് പിന്നീടുള്ള കേരളത്തിന്റെ ചരിത്രം സാക്ഷ്യപ്പെടുത്തുന്നുണ്ട്. മനുഷ്യനെ മനുഷ്യന്‍ ചൂഷണം ചെയ്യുകയും മണ്ണിലധ്വാനിക്കുന്നവന്റെ വിയര്‍പ്പിന് വില കല്‍പിക്കാതിരിക്കുകയും ചെയ്യുന്ന സാമൂഹിക അവസ്ഥയ്‌ക്കെതിരെ വിട്ടുവീഴ്ചയില്ലാത്ത പോരാട്ടത്തെ മുന്നില്‍ നിന്ന് നയിക്കാന്‍ 1939ല്‍ പാറപ്രത്തെ വിവേകാനന്ദ വായനശാലയില്‍ രൂപംകൊണ്ട കമ്മ്യൂണിസ്റ്റ് പാര്‍ട്ടി സന്നദ്ധമായി.
സ്വാതന്ത്ര്യത്തിനും ദേശീയ വിമോചനത്തിനും വേണ്ടിയുള്ള കേരളത്തിലെ പോരാട്ടങ്ങളെ നയിച്ചവരില്‍ കമ്മ്യൂണിസ്റ്റ് നേതാക്കളുടെ പങ്ക് ചരിത്രത്തില്‍ ആലേഖനം ചെയ്യപ്പെട്ടിട്ടുണ്ട്. മണ്ണില്‍ പണിയെടുക്കുന്നവന്റെ അത്യധ്വാനത്തിന്റെ സ്പന്ദനങ്ങള്‍ ജന്മി മാടമ്പിത്തത്തിന്റെ പാടങ്ങളിലും പത്തായപ്പുരകളിലും ഉടമത്തമ്പുരാക്കന്മാരുടെ കമ്പനി അകങ്ങളിലും പുകക്കുഴലുകള്‍ക്ക് കീഴെയും ദീര്‍ഘനിശ്വാസങ്ങളായി ഒടുങ്ങുമ്പോള്‍ കൃഷിഭൂമി കൃഷിക്കാരന് എന്നും തൊഴിലവകാശങ്ങള്‍ സംരക്ഷിക്കുക എന്നുമുള്ള മുദ്രാവാക്യങ്ങളുന്നയിച്ച് കേരളത്തെ സമരമുഖരിതമാക്കിയതില്‍ കര്‍ഷക, തൊഴിലാളി പ്രസ്ഥാനവും അതിന്റെ കൂടെ നിന്ന് കമ്മ്യൂണിസ്റ്റ് പാര്‍ട്ടിയും നടത്തിയ പ്രവര്‍ത്തനങ്ങളാണ് വിമോചിത കേരളത്തിന്റെ സൃഷ്ടിക്ക് വഴിവെച്ചതെന്നതും നിസ്തര്‍ക്കമാണ്.
1939ല്‍ സിപിഐ കേരള ഘടകം രൂപംകൊണ്ടതിനു പിറകേയാണ് കെപിസിസി ആഹ്വാനം ചെയ്ത പ്രതിഷേധദിനവും 1940 സെപ്റ്റംബര്‍ 15ന് മര്‍ദന പ്രതിഷേധദിനവുമൊക്കെ കേരളീയാന്തരീക്ഷത്തെ പ്രക്ഷുബ്ധമാക്കിയത.് സാമ്രാജ്യത്ത വിരുദ്ധ സമരം ജനകീയമാക്കുകയും വിപുലമാക്കുകയും ചെയ്യുന്നത് കമ്മ്യൂണിസ്റ്റ് സംഘടനാ പ്രവര്‍ത്തനം സജീവമായതിനുശേഷമായിരുന്നു. വടക്കു മുതല്‍ തെക്കുവരെയുള്ള കേരളീയ ഗ്രാമങ്ങള്‍ സ്വയം സന്നദ്ധമായി പോരിനിറങ്ങിയത് ഇവിടെ കമ്മ്യൂണിസ്റ്റ് പാര്‍ട്ടിയുടെ കരുത്തുറ്റ തണല്‍ തങ്ങള്‍ക്കൊപ്പമുണ്ടെന്ന ആത്മവിശ്വാസം കൊണ്ടായിരുന്നു. പത്തായം തുറന്ന് നെല്ലെടുത്ത് പാവപ്പെട്ടവന് നല്‍കാനും ജന്മിമാരുടെയും ഗുണ്ടകളുടെയും കാട്ടു നീതികളെ നേരില്‍ നിന്ന് ചോദ്യം ചെയ്യാനും സാധാരണക്കാരന് പ്രേരണയും പിന്തുണയും നല്‍കിയ കമ്മ്യൂണിസ്റ്റ് പാര്‍ട്ടി കേരളത്തിന്റെ ചരിത്രഗതിയെ മാറ്റുന്നതില്‍ തന്നെ നിര്‍ണ്ണായക ശക്തിയായി വളരുകയായിരുന്നു.
പിണറായി പാറപ്രം എന്ന ഗ്രാമം കമ്മ്യൂണിസ്റ്റ് പാര്‍ട്ടിയുടെ പിറവിയെ തുടര്‍ന്ന് ചരിത്രത്തിന്റെ ഭാഗമായപ്പോള്‍ മഞ്ചേശ്വരം, പൈവളികെ, കരിവെളളൂര്‍, കാവുമ്പായി, കയ്യൂര്‍,മൊറാഴ, മട്ടന്നൂര്‍, ജവഹര്‍ഘട്ട്, കൂത്തുപറമ്പ്,  വടകര, കോറോം, മുനയന്‍കുന്ന്, തില്ലങ്കേരി, ഒഞ്ചിയം, പഴശ്ശി, പാടിക്കുന്ന്, മാഹി ചെറുകല്ലായി, കൂത്താളി, കൊട്ടിയൂര്‍, കയരളം, ഏറനാട്,  പാപ്പിനിശ്ശേരി, ആമ്പല്ലൂര്‍, പാലിയം, അന്തിക്കാട്, മട്ടാഞ്ചേരി, കൊച്ചി, ഇടപ്പള്ളി സംഭവം, പുന്നപ്ര വയലാര്‍, എന്നിങ്ങനെ എണ്ണിയാല്‍ തീരാത്തത്ര കേരള ഗ്രാമങ്ങളും നഗരങ്ങളും സ്വന്തം പേരുകൊണ്ട് ചരിത്രത്തില്‍ ജനമുന്നേറ്റവും രക്തസാക്ഷിത്തങ്ങളും കോറിയിട്ടത് കമ്മ്യൂണിസ്റ്റ് പാര്‍ട്ടിയുടെ പിറവിക്കുശേഷമാണെന്നത് പിന്നീടുള്ള ചരിത്രഘട്ടത്തിലൂടെ സഞ്ചരിച്ചാല്‍ മനസ്സിലാകും
അന്നത്തെ കൂട്ടായ്മയില്‍ പങ്കെടുത്തവരായോ സംഘാടനത്തിന്റെ ഭാഗമായവരായോ അതിനുത്തരം നല്‍കുവാന്‍ ഇനിയാരും ബാക്കിയില്ലായിരുന്നു. കഴിഞ്ഞ വാര്‍ഷിക നാള്‍ വരെ മങ്ങിയ ഓര്‍മ്മകളുമായി ആ സമ്മേളനത്തിന്റെ വളണ്ടിയര്‍മാരിലൊരാളായിരുന്നു പി കൃഷ്‌ണേട്ടന്‍ ഉണ്ടായിരുന്നു ആറുമാസങ്ങള്‍ക്കു മുന്ന് ഓര്‍മ്മകള്‍ അവശേഷിപ്പിച്ച് അദ്ദേഹവും കടന്നുപോയി.
പിണറായി സമ്മേളനത്തിന്റെ അമ്പതാം വാര്‍ഷികത്തില്‍ പുറത്തിറക്കിയ സ്മരണികയ്ക്കായി എന്തുകൊണ്ടായിരുന്നു പാറപ്രം എന്ന് ആ സമ്മേളനത്തില്‍ പങ്കെടുത്ത പലരോടും ചോദിക്കുകയുണ്ടായി.  സ്വാതന്ത്ര്യ സമരപോരാളികള്‍, പ്രത്യേകിച്ച് കമ്മ്യൂണിസ്റ്റുകാര്‍ നിരന്തരം വേട്ടയാടപ്പെടുന്ന കാലത്ത് തികച്ചും സുരക്ഷിതമായിരുന്ന പ്രദേശമായിരുന്നു പാറപ്രം എന്നതു തന്നെയായിരുന്നു പ്രധാന കാരണം.
മൂന്നുഭാഗം പുഴയും ഒരുഭാഗം കാടും നിറഞ്ഞ പ്രദേശം എതിരാളികള്‍ക്കോ പൊലീസിനോ എത്തിച്ചേരുക പ്രയാസമുള്ള ഭൂപ്രകൃതി. കൂടാതെ ദേശീയ പ്രസ്ഥാനത്തിന് നല്ല സ്വാധീനമുള്ള സാമൂഹ്യ പശ്ചാത്തലം. കോണ്‍ഗ്രസായിരിക്കുമ്പോഴും പിന്നീട് കോണ്‍ഗ്രസ് സോഷ്യലിസ്റ്റായിരിക്കുമ്പോഴും എല്ലാം അവര്‍ക്കു പിന്നില്‍ മഹാഭൂരിപക്ഷവും അണിനിരന്ന പ്രദേശമായിരുന്നു പിണറായിയും പാറപ്രവും. പിന്നീട് കമ്മ്യൂണിസ്റ്റ് പാര്‍ട്ടിയായപ്പോഴും പിണറായിയും പാറപ്രവും അതിനു പിന്നില്‍ തന്നെ ഉറച്ചുനിന്നു. ഇപ്പോഴും കമ്മ്യൂണിസ്റ്റ് പ്രസ്ഥാനത്തിന്റെയും ഇടതുപ്രസ്ഥാനത്തിന്റെയും അതേ പാതയിലൂടെതന്നെ സഞ്ചരിക്കുന്നു. കോണ്‍ഗ്രസ് മാത്രമായിരിക്കുമ്പോള്‍ കോട്ടയം താലൂക്കിലെ വളണ്ടിയര്‍ പരിശീലനം നടത്തിയിരുന്നത് പാറപ്രത്തുവെച്ചായിരുന്നു.  മദിരാശിയിലേക്ക് 1939 ല്‍ നടന്ന പട്ടിണി ജാഥയില്‍ ഏറ്റവും കൂടുതല്‍ പ്രവര്‍ത്തകര്‍ പങ്കെടുത്തതും പിണറായി, പാറപ്രം പ്രദേശങ്ങളില്‍ നിന്നായിരുന്നു.
ഗുരുജന്‍ സമാജ ബഹിഷ്‌കരണ പ്രസ്ഥാനത്തില്‍ പങ്കെടുത്ത നിരവിധി അധ്യാപകരുള്ള പ്രദേശം എന്നിങ്ങനെ നിരവധി പ്രത്യേകതകളുള്ളതിനാലാണ്  ഈ പ്രദേശം തന്നെ സുപ്രധാനമായ സമ്മേളനത്തിന് തിരഞ്ഞെടുക്കാനിടയാക്കിയതെന്നാണ് എല്ലാവരും പറഞ്ഞുവെച്ചിട്ടുള്ളത്. കാവല്‍ നില്‍ക്കുന്നവര്‍ക്ക് എതിരാളികളുടെ ചെറിയ ചലനങ്ങള്‍ പോലും എളുപ്പത്തില്‍ മനസ്സിലാക്കാന്‍ സാധിക്കുമായിരുന്നുവെന്ന് വളണ്ടിയറായിരുന്ന പി കൃഷ്‌ണേട്ടന്‍ മുമ്പൊരിക്കല്‍ പറഞ്ഞുവെച്ചിട്ടുണ്ട്. പല ഭാഗങ്ങളില്‍ നിന്നായി എത്തിച്ചേര്‍ന്ന പി കൃഷ്ണപ്പിള്ള, എന്‍ ഇ ബാലറാം ഉള്‍പ്പെടെയുള്ള നേതാക്കള്‍ വടവതി അമ്പു എന്ന പ്രവര്‍ത്തകന്റെ വീട്ടില്‍ ഒത്തുചേരുകയും പിന്നീട് തൊട്ടപ്പുറത്തെ വിവേകാനന്ദ യോഗശാലയിലെത്തി അവിടെ യോഗം ചേര്‍ന്ന് കോണ്‍ഗ്രസ് സോഷ്യലിസ്റ്റ് പാര്‍ട്ടി ഒന്നാകെ കമ്മ്യൂണിസ്റ്റ് പാര്‍ട്ടിയുടെ കേരള ഘടമായി പ്രവര്‍ത്തിക്കാന്‍ തീരുമാനിക്കുകയുമായിരുന്നു.
സ്വാതന്ത്ര്യാനന്തര കേരളത്തില്‍ വിവിധ ഘട്ടങ്ങളില്‍ ചുകപ്പ് പരവതാനി വിരിച്ച് ജനത കമ്മ്യൂണിസ്റ്റ് പാര്‍ട്ടിക്ക് അധികാരത്തിലേക്ക് വഴിയൊരുക്കി. ഐക്യകേരളത്തിലെ ആദ്യ തിരഞ്ഞെടുപ്പിലും അധികാരത്തിലെത്തിച്ചത് കമ്മ്യൂണിസ്റ്റ് പാര്‍ട്ടിയെ തന്നെയായിരുന്നു. പിന്നീട് പല തവണ സംസ്ഥാന ഭരണത്തിലെത്തിയ കമ്മ്യൂണിസ്റ്റ് പാര്‍ട്ടിയും ഇടതുപക്ഷ പ്രസ്ഥാനങ്ങളും പൂര്‍വ്വകാല പോരാട്ടങ്ങളുടെ ഓര്‍മ്മകളുമായി കേരളത്തിന്റെ കാര്‍ഷിക മാറ്റത്തിനും വ്യാവസായിക വളര്‍ച്ചയ്ക്കും വികസന പരിപ്രേക്ഷ്യത്തിനും നല്‍കിയ സംഭാവനകള്‍ നിരവധിയാണ്. ജന്മിത്തത്തിന്റെ വേരറുത്തുകൊണ്ട് കേരളത്തില്‍ കാര്‍ഷിക വളര്‍ച്ചയ്ക്ക് തുടക്കമിട്ട 1970നെ സി അച്യുതമേനോന്റെ നേതൃത്വത്തിലുള്ള കമ്മ്യൂണിസ്റ്റ് ഭരണത്തില്‍ തന്നെയാണ് വികസന - വ്യാവസായിക മുന്നേറ്റത്തിന്റെ ഏറ്റവും സുപ്രധാനമായ ചുവടുവെയ്പ്പുകള്‍ ഉണ്ടായത്. ഈയൊരു പശ്ചാത്തലത്തിലാണ് കമ്മ്യൂണിസ്റ്റ് പാര്‍ട്ടി കേരള ഘടകം രൂപം കൊണ്ടതിന്റെ 75 ാം വാര്‍ഷികം എത്തിച്ചേരുന്നത്.
അധികാരിവര്‍ഗത്തിന്റെ കല്ലേല്‍ പിളര്‍ക്കുന്ന ആജ്ഞകള്‍ക്കും ജന്മി-മുതലാളി-നാടുവാഴി പ്രഭൃതികളുടെ തിട്ടൂരങ്ങള്‍ക്കും ആജ്ഞാനുവര്‍ത്തികളായി നില്‍ക്കാന്‍ കര്‍ഷകരെയും തൊഴിലാളികളെയും കിട്ടില്ലെന്ന് പ്രഖ്യാപിക്കാന്‍ ഒരു ജനതയെയാകെ പ്രാപ്തരാക്കിയ കമ്മ്യൂണിസ്റ്റ് പാര്‍ട്ടി ഇപ്പോഴത്തെ സാഹചര്യത്തിലും കൂടുതല്‍ കരുത്തുറ്റ പോരാട്ടങ്ങള്‍ക്ക് സജ്ജമായിക്കൊണ്ടിരിക്കുകയാണ്. അതിന് പിണറായി പാറപ്രത്തുവെച്ച് നടന്ന കമ്മ്യൂണിസ്റ്റുപാര്‍ട്ടി കേരള ഘടകം രൂപീകരണസമ്മേളനത്തിന്റെ ഓര്‍മ്മകള്‍ വഴിവെളിച്ചമായി നിലക്കൊള്ളുക തന്നെ ചെയ്യും.
comments powered by Disqus. comments powered by Disqus
ഹരിതഗ്രാമം: ഒരു പരിവര്‍ത്തനത്തിന്റെ കഥ
മാറാരോഗികള്‍ക്ക് ആശ്വാസമായി സാന്ത്വന പരിചരണം
ഉണ്ണിരാജ: അറിവ് ആയുധമാക്കിയ സഖാവ്
കേരളത്തെ പിന്നോട്ട് നയിച്ച അഞ്ചു വര്‍ഷങ്ങള്‍
മരണാനന്തരം മനുഷ്യാവയവങ്ങള്‍ മണ്ണിനോ മനുജനോ ?
നടക്കാത്ത മൂന്നാം ബദല്‍ മോഹം
വിഴിഞ്ഞം: ഇടതു നിലപാട് ഞെട്ടിപ്പിക്കുന്നു
ഈ സര്‍ക്കാര്‍ കൂടെയുണ്ട്; എപ്പോഴും
സ്വദേശി ജാഗരണ്‍ മഞ്ച് എതിര്‍ത്താലും ബിജെപിയെ ആര്‍എസ്എസ് തടയില്ല
യുറോപ്പിലെ ആളൊഴിഞ്ഞ പള്ളികള്‍ വില്‍പ്പനക്ക്
മലയാളക്കരിയില്‍ ചെങ്കൊടി പാറലിന് 75 ആണ്ട്
തീവ്രവാദികളെ അമര്‍ച്ച ചെയ്യാനാവാതെ പാകിസ്ഥാന്‍
എണ്ണ വിപണി തകര്‍ച്ച ടെക്‌സാസിലെ എണ്ണക്കിണറില്‍ നിന്നും
മോറല്‍ പൊലിസിങിനെതിരെ കേരളത്തില്‍ ചുംബനവും ലണ്ടനില്‍ മുലയൂട്ടലും
പ്രായമേറുന്ന യുറോപ്പിന് കുടിയേറ്റക്കാരെ ആവശ്യം
യുദ്ധവീരന്‍ ഐഎന്‍എസ് വിക്രാന്തിനെ പൊളിച്ചടുക്കി
കമ്യുണിസ്റ്റുപാര്‍ട്ടികളുടെ കോണ്‍ഗ്രസ് വിരോധം സ്റ്റാലിനിസത്തിന്റെ ബാക്കി പത്രം
കുടിയേറ്റം: ചെകുത്താനും കടലിനുമിടയില്‍ യൂറോപ്പ്
എംവിആര്‍ വിഴിഞ്ഞത്തിന്റെ സാധ്യതകള്‍ കണ്ടറിഞ്ഞ ഭരണാധികാരി
എണ്ണ വിലയിലെ കുറവ്: റഷ്യക്കെതിരായ യുഎസിന്റെ രഹസ്യ യുദ്ധം
മലാലയെ ലോകം ആദരിക്കുമ്പോള്‍ പാകിസ്ഥാനില്‍ ഭ്രഷ്ട്
മദ്യവും ഫ്‌ളക്‌സും പിന്നെ തരൂറും
കൈലാഷ് സത്യാര്‍ഥി; അക്ഷീണനായ അവകാശസംരക്ഷകന്‍
യുവസംരംഭകര്‍ക്ക് വഴിയൊരുക്കി കേരളം (മുഖ്യമന്ത്രി എഴുതുന്നു)
മോദിക്കു യുഎസ് കോടതി സമന്‍സ്; കരിങ്കൊടികളും കാണേണ്ടി വന്നേക്കും
മഹാരാഷ്ട്രയിലെ മാറുന്ന തെരഞ്ഞെടുപ്പ് മുഖം
മദ്യ നിരോധനക്കാര്‍ സ്പിരിറ്റ് ലോബിയുടെ ആള്‍ക്കാരോ?
ഇസ്‌ളാമിക സ്റ്റേറ്റിനെതിരെയുള്ള പോരാട്ടത്തില്‍ ശത്രുവിന്റെ ശത്രു മിത്രം
ശീതയുദ്ധത്തിന്റെ പുതിയ ഘട്ടമായി യുെ്രെകന്‍ പ്രതിസന്ധി
നേട്ടങ്ങള്‍ക്കിടയിലും കേരളം പോകുന്നത് പിറകോട്ട്
All rights Reserved 2017 © Kerala Malar